**Rótarýfundur haldinn 25. febrúar 2021 í Turninum.**

Þetta er fundur nr. 23 á starfsárinu og 3587 frá stofnun.

Forseti setti fundinn og bauð félaga og gest velkomna.

Mættir eru 39 félagar sem gerir 58% mætingu.

Fyrirlesari fundarins er Orri Björnsson forstjóri

Þetta er fyrsti fundurinn sem klúbburinn heldur frá því að samkomutakmarkanir vegna Covid19 voru settar á síðasta ári. Óhætt er að segja að klúbbfélagar varpi öndinni léttar og gleðjist yfir því að geta loksins hist á ný.

Á fundinum var tekinn inn nýr félagi, en hún er Erla Sigríður Ragnarsdóttir skólameistari Flensborgarskóla en hún tilheyrir starfsgreininni ***Fræðslustarfsemi á framhaldsskólastigi***.

Fyrirlesari er Skarphéðinn Orri Björnsson forstjóri Algalíf.

Fyrirtækið Algalíf er líftæknifyrirtæki og ræktar örþörunga, svokallaða Astraxanthínþörunga. Afurðirnar eru mjög eftirsóttar og notaðar m.a. í Omega3, og önnur fæðubótarefni. Efnið er rautt að lit og finnst líka í laxfiskum. Íþróttamenn nýta vörur fyrirtækisins, enda eru þær góðar fyrir liði og einnig húð svo eitthvað sé nefnt.

Fyrirtækið er staðsett á Ásbrú og hefur verið að stækka mikið frá stofnun, en það var upphaflega stofnað í Noregi 2012. En starfsemi þess var síðan flutt til Íslands, þar sem orka og aðstæður voru betri en í Noregi. Orkan sem notuð er við framleiðsluna er 100% græn jarðvarmaorka. Húsnæði er um 5500 fermetrar og starfsmenn milli 35 og 40. Notaður er um 30 tonn af lífmassa á ári. Framleiðslan af hreinu astaxathini er um 1500 kg á ári. Ársveltan er um 1,5 milljarðar.

 Fyrirtækið Algalíf stækkar með erlendri fjárfestingu um fjóra milljarða næstu ár. Verksmiðjusvæðið mun rúmlega tvöfaldast, en framleiðsla á astaxanthíni rúmlega þrefaldast. Rúmlega eitt hundrað innlend störf verða til á framkvæmdatímanum 2021 til 2022 og a.m.k. 35 ný framtíðarstörf munu skapast hjá fyrirtækinu. Algalíf verður eitt stærsta örþörunga fyrirtæki í heimi. Stækkunin er að fullu fjármögnuð erlendis frá. Helstu markaðir þess eru í Bandaríkjunum Evrópu og Kína. Reiknað er mað að framleiðslan verði þá um 180 tonn á ári.

Að loknum fyrirlestrinum svaraði Orri spurningum.

Fundargerð ritaði Sigurður Björgvinsson